
Žmonės dažnai klausia, kiek šis aplinkraštis kainuoja. Jis duodamas NEMOKAMAI, 
nes už jį moka šv. Juozapas. Vis dėlto šv. Juozapas visuomet ieško žmonių, kurie jam 
padėtų plėsti Jėzaus karalystę įvairiausiais būdais: materialine pagalba, platindami 
religinę literatūrą, malda ar kitais gerais darbais. Kad šventasis Dievo Sūnaus globėjas 
galėtų toliau tęsti savo didį darbą, priklauso nuo kiekvieno žmogaus atsiliepimo į jo 
kvietimą. 


Kodėl nebėra pašaukimų 


Mieli Tradicijos draugai, 


Didesnė dalis žmonių nebežino, kas yra kunigas ir kuo jis 
užsiima. Ne tik netikintys žmonės, bet ir nemažai katalikų, rodos, 
netgi patys kunigai nebesupranta kunigo pašaukimo esmės. Daugelis 
ji laiko socialiniu darbuotoju, kažkokiu „šoumenu“ ypatingoms 
progoms arba specialistu, galinčiu patenkinti žmogiškąsias emocijas. 
Tarsi kunigą galėtų bet kas pakeisti. Kitose šalyse jau esama civilinių 
organizacijų. be Bažnyčios tarpininkavimo siūlančių visas 
„paslaugas“ — nuo krikšto iki laidotuvių. 

Kaltinti derėtų ne vien tik Bažnyčiai priešišką aplinką, bet ir 
pačius kunigus, užmiršusius, kas jie yra, jų gyvenimo ir elgesio būdą 
be jokio sakralumo. Taip pat kalia Vatikano Antrojo Susirinkimo 
reformų dvasia, pašalinusi iš kunigystės daug esminių dalykų ir 
pavertusi ją beveik pasaulietiška institucija. Ji panaikino daugybę 
šventumo ženklų, būdingų kunigiškiems veiksmams ir liturginėms 
apeigoms, todėl kunigas atsidūrė pavojuje užmiršti, kad jo 
pašaukimas — priimti iš Švenčiausiojo šventumą, perduoti jį 
žmonėms ir pačiam tapti šventu. 

Tradicinių Mišių apeigos, kurios dėl vyskupų nepaklusnumo 
popiežiui dabar yra tiesiog persekiojamos (taip pat ir Lietuvoje), 
geriausiai atspindi kunigo vaidmenį: kunigas, kaip antrasis Kristus, 
yra tarpininkas tarp Dievo ir žmonių, aukojantis Kristaus auką veidu 
į Dievą, šlovindamas, dėkodamas, atgailaudamas, prašydamas. Jis 
nėra kaip žmogus, kuris veikia remdamasis savo paties sprendimu, 
jis yra Dievo pašauktas ir per įšventinimą pažymėtas dieviška galia. 
Kunigystės sakramentas iškelia jį virš žmonių daugumos ir skiria jam 
uždavinį, kurį tik jis — ir joks neįšventintas — tegali išpildyti. Ar kas 
nors, nebūdamas įšventintas į kunigus ir negavęs dieviškos galios, 
galėtų pvz, atnaujinti paties Kristaus auką ir duoti nuodėmių 
ką žmogus gali duoti kitam žmogui ar netgi žmonijai ir dėl ko žmogus 
yra sukurtas. Kas galėtų tikėtis be šios aukos sulaukti savo prašymų 
išpildymo ar išgelbėti savo sielą? Kas pas Dievą atneša kiekvieno 

žmogaus prašymus ir visos žmonijos bėdas, jeigu ne kunigas, 
atnaujindamas Kristaus auką šv. Mišių metu? Koks didingas kunigo 
palaiminimas, kuris simbolizuoja ir perteikia dieviškas malones. 
Koks socialinis darbuotojas galėtų atleisti nuodėmes ir nuimti nuo 
žmogaus baisią sąžinės naštą? Be abejo, tas, kuris atlieka tokius 
kilnius darbus, kuris taip dažnai, šv. Mišių metu, su Kristumi būna 
Paskutinės Vakarienės salėje ir Kalvarijoje, kuris pats ypatingu būdu 
yra pašauktas į šventumą, negali elgtis kaip jaunuoliai diskotekoje. 
Jeigu kunigas supranta, kas jis toks ir ko sielos Dievo valia gali 
tikėtis iš jo, jis negali gyventi kaip „visi kiti“. Jo širdis negali būti 
padalinta, ji visa priklauso Dievui. 

Čia, ir niekur kitur, galime suprasti giliausią kunigo celibato 
pagrindą. Jei kunigas tai užmirštų, jei kunigas būtų kunigas tik dėl 
materialinių dalykų, jeigu jis būtų tik „parapijos vadybininkas“, 
tuomet jo celibatas tampa bereikšme arba beprotiška auka. Kunigas 
privalo suprasti, kad niekas negali duoti sieloms to, ką jis duoda. Jis 
turi suprasti, kad nuo jo darbo, maldos ir šventumo priklauso 
daugelio sielų išgelbėjimas, kad nuo jo šventumo priklauso ir visas 
Bažnyčios antgamtinis gyvenimas. Jeigu kunigas tai supranta, tuomet 
jis mielai priima celibato auką iš meilės Dievui ir sieloms. 

Kadangi „pasaulis“ nežino, negali ir nenori suprasti, kas yra 
kunigas, kiekvienas pusgalvis šiandien šaukia, kad reikėtų panaikinti 
kunigų celibatą. (Dar vienas paradoksas: ar reikia panaikinti 
santuokos ištikimybę tik todėl, kad yra sutuoktinių, kurie sulaužo 
ištikimybę?) 

Kaip gali tie, kurie atneša pasaulio dvasią į vietas, kurios 
turėtų būti šventos - į seminarijas (žr. taip pat sekantį straipsnį. Būtų 
galima daug baisesnių dalykų rašyti apie kunigų seminarijas), 
stebėtis, kad tesama labai nedaug pašaukimų? Ar čia auklėjami 
kunigai, kurie žino, ką reiškia Dievo pašaukimas? Kaip galime 
stebėtis, jeigu daugelis tampa neištikimi savo pašaukimui, nusižengia 
kunigo luomui ir gyvena nuodėmėse? Atsakingieji už tai privalės 
duoti griežtą ataskaitą Dievui. 


Kun. Josef Persie 


Repas skambėjo ir kunigų seminarijoje 


Vėjūnė Inytė ("Lietuvos rytas" 2010-04-26) 


Šeštadienį Kauno kunigų seminarijoje vyko atvirų durų diena. 
Jos metu vienus lankytojus žavėjo, o kitus piktinio repo stiliaus 
muziką atliekantis kunigas Kastytis Šulčius. Savaitgalį visuomenė 
galėjo apžiūrėti, kaip gyvena Kauno kunigų seminarijos auklėtiniai, 
pabendrauti su dvasininkais. Lankytojus labiausiai sudomino 
koncertas „Dainuoja kunigai“. 

Savo kūrybos dainuojamąją poeziją atliko Šiluvos parapijos 
klebonas Erastas Murauskas. Kunigų grupės „Sacerdos“ nariai 
seminarijos sienas drebino gitaromis, mušamaisiais instrumentais ir 
sodriais balsais. 

Koncerto žvaigžde tapo vienintelis Lietuvoje repuojantis 
kunigas K. Šulčius. Drauge su bičiuliu jonaviškiu Edgaru Šimkumi 
kunigas yra įkūręs grupę „Juoda — balta“. Grupė atliko dvasininko 
sukurtas dainas apie tikėjimą ir kančią, gyvenimo kelio ir Dievo 
paieškas. Vyresni koncerto klausytojai iš pradžių nuščiuvę klausėsi 
repuojančio kunigo. Kelios moterys nedelsdamos paliko koncerto 
salę. Bet dauguma ėmė pritariamai linksėti ir ploti. Jaunimas kartojo 
reperių judesius ir šoko. 

31 metų K. Šulčius anksčiau yra mokęsis Kauno statybininkų 
rengimo centre, įgijo smulkiojo verslo organizavimo specialybę. Bet 
kunigu jis svajojo tapti nuo 9-os klasės, todėl įstojo į Kauno kunigų 
seminariją. Nuo vaikystės karatė užsiėmęs rudojo diržo savininkas po 
studijų seminarijoje tarnavo kariuomenėje. Per pusmetį Karo 
akademijoje baigė vadų rengimo kursus. „Man patinka disciplina, 
režimas. Vyras turi būti sportiškas, stiprus, tvirto charakterio“, — 
aiškino dvasininkas. 

K. Šulčius po studijų ir karo mokslų dirbo Kauno technologijos 
universiteto kapelionu, vadovavo Kauno arkivyskupijos kurijos 
jaunimo centrui. Šiuo metu jis yra trijų Jonavos rajono kaimų — 
Upninkų, Panoterių ir Bukonių parapijų klebonas. Kunigas 
koncertuoja ne tik religiniuose renginiuose, bet ir mokyklose, 
klubuose. 


Bažnyčios Mokymas 


Kad jūs galėtumėte truputį susipažinti su mūsų naujomis knygomis, 
mes čia pateikiame ištrauką iš Popiežiaus Pijaus XI enciklikos apie 
ekumenizmą „Mortalium animos“!, kur Jis rašė apie ekumeninį 
judėjimą ir jo klaidingą išvystymą, kurio pasėkmes mes šiandien 
matome. 


[...] Štai čia yra proga išdėstyti ir sugriauti tą klaidingą teoriją, 
nuo kurios akivaizdžiai priklauso visas šis klausimas ir iš kurios kyla 
įvairi gerai suderinta nekatalikų veikla, kurios tikslas, kaip Mes jau 
sakėme, yra sujungti į vieną federaciją krikščioniškas bažnyčias. 

Šio projekto autoriai turi įprotį beveik iki begalybės cituoti 
Kristaus žodžius: „Tegul jie bus viena... Bus viena kaimenė, vienas 
ganytojas“, bet taip, tarsi šie žodžiai reikštų Kristaus Jėzaus 
troškimą ir maldą, iki pat šios dienos nedavusius rezultatų. Jie mano, 
kad tikėjimo ir vadovavimo vienybė, tikrajai ir vienintelei Kristaus 
Bažnyčiai būdinga savybė, beveik niekada neegzistavo iki šiol ir 
neegzistuoja šiandien; kad šios vienybės, žinoma, galima norėti ir 
kad galbūt kada nors ji bus įgyvendinta bendru susitarimu, tuo tarpu 
ją reikia laikyti svajone. 

Jie dar priduria, kad Bažnyčia iš prigimties yra susiskaidžiusi į 
dalis, t.y. sudaryta iš daugybės atskirų bažnyčių ar bendruomenių, 
dar išsiskyrusių, kurios, nepaisant kai kurių bendrų doktrinos 
principų, skiriasi visuose kituose dalykuose; kad kiekviena bažnyčia 
turi visiškai tokias pat teises, kad Bažnyčia buvo viena ir vienintelė 
daugių daugiausia tiktai nuo apaštalų laikų iki pirmųjų visuotinių 
susirinkimų. 

Tad, sako jie, reikia pamiršti netgi seniausius ginčus ir 
doktrinos skirtumus, kurie dar ir šiandien drasko krikščionio vardą, 
ir, pasiremiant likusiomis doktrininėmis tiesomis, sudaryti ir pasiūlyti 
tam tikrą bendro tikėjimo modelį: išpažindami šį tikėjimą, visi ne tik 
supras, kad jie yra broliai, bet netgi dar labiau tai pajus. Daugelis 
! Pijus XI, Enciklika apie tikros vienybės skatinimą tikėjime, AAS XX (1928) 5— 


16. 
2 In 18,21; 10, 16. 


bažnyčių ir bendruomenių, pagaliau susivienijusių į pasaulinę 
federaciją, galės stipriai ir sėkmingai pasipriešinti bedievystės 
plitimui. 

Tai tokia yra, Garbingieji Broliai, jų bendra nuomonė. Vis 
dėlto tarp jų yra tokių, kurie teigia ir sutinka, jog protestantizmas 
pernelyg neapgalvotai atmetė kai kurias tikėjimo dogmas ir daugybę 
išorinio kulto praktikų, be jokios abejonės, malonių ir naudingų, 
kurias Romos Bažnyčia, priešingai, vis dar saugo. Tačiau jie skuba 
pridurti, jog ši Romos Bažnyčia irgi paklydo, jog ji sugadino 
pirmykštę religiją, pridėdama tam tikras doktrinas, ne tiek svetimas, 
kiek priešingas Evangelijai, ir įpareigodama jomis tikėti. Iš šių 
doktrinų jie pirmiausia mini jurisdikcijos pirmenybę, priskirtą Petrui 
ir jo įpėdiniams Romos soste. Iš jų kai kurie, tiesa, tokių yra nedaug, 
pripažįsta Romos pontifiku garbės pirmenybę, ar kokią nors 
jurisdikciją arba galią, tačiau jie mano, kad tai kyla ne iš dieviškosios 
teisės, bet tam tikru būdu iš tikinčiųjų pritarimo. Dar kiti nueina taip 
toli, jog net pageidauja, kad jų pagarsėjusiems kongresams, kuriuos 
būtų galima pavadinti margaspalviais, pirmininkautų pats Pontifikas. 
Nors tarp jų yra nemažai nekatalikų, garsiai skelbiančių brolišką 
bendrystę Jėzuje Kristuje, bet nerasime tokių, kuriems kiltų mintis 
nusilenkti ir paklusti Jėzaus Kristaus Vietininkui tuomet, kai jis 
moko ir įsako. Tuo tarpu jie teigia, kad mielai derėsis su Romos 
Bažnyčia, bet lygiomis teisėmis, t.y. kaip lygūs su lygiu; bet jeigu jie 
galėtų derėtis, atrodo neabejotina, jog jie tai darytų norėdami nebūti 
galimai sudaryta sutartimi įpareigoti atsisakyti nuomonių, dėl kurių 
dar ir dabar jie pasilieka su savo paklydimais ir klaidomis už 
vienintelės Kristaus avidės ribų. 

Esant tokioms aplinkybėms nereikia ir sakyti, kad Apaštalų 
Sostas jokiu būdu negali dalyvauti jų kongresuose, ir kad katalikai 
jokiu būdu negali išreikšti savo pritarimo tokiems sumanymams arba 
juose bendradarbiauti; jei jie tai darytų, paremtų netikrą krikščionišką 
religiją, visiškai svetimą vienintelei Kristaus Bažnyčiai. Ar mes 
galėtume pakęsti, — tai būtų neteisumo viršūnė — kad tiesa, dieviškai 
apreikšta tiesa, būtų paversta susitarimo dalyku? Nes čia kalbama 
apie apsaugą apreikštai tiesai. Jeigu Jėzus Kristus siuntė savo 
apaštalus į visą pasaulį mokyti evangelinio tikėjimo visas tautas ir, 
kad apsaugotų juos nuo bet kokios klaidos, Jis norėjo, kad pirmiausia 

jie būtų Šventosios Dvasios išmokyti visos tiesos!, tai ar gali būti, 
kad Bažnyčioje, kuriai pats Dievas vadovauja ir kurią Jis saugo, ši 
apaštalų doktrina visiškai išnyko arba anksčiau buvo suklastota? Jei 
mūsų Atpirkėjas aiškiai paskelbė, kad jo Evangelija yra skirta ne vien 
tik apaštalų laikams, bet ir būsimoms epochoms, tai ar galėjo 
tikėjimo objektas laikui bėgant pasidaryti toks miglotas ir neaiškus, 
kad šiandien reikėtų toleruoti netgi viena kitai prieštaraujančias 
nuomones? Jei tai būtų tiesa, reikėtų taip pat sakyti, kad tiek 
Šventosios Dvasios nužengimas ant apaštalų, tiek ir tos pačios 
Dvasios nuolatinis buvimas Bažnyčioje ir pats Jėzaus Kristaus 
mokymas jau prieš daugelį amžių prarado visą savo veiksmingumą ir 
naudą. Tai būtų akivaizdus piktžodžiavimas. 

Be to, tuo pat metu, kai savo siunčiamiesiems įsakė mokyti 
visas tautas, vienatinis Dievo Sūnus įpareigojo visus žmones tikėti 
tuo, ką jiems skelbs „Dievo iš anksto paskirti liudytojai““, ir 
patvirtino tą įsakymą šiais žodžiais: „Kas įtikės ir pasikrikštys, bus 
išgelbėtas, o kas netikės, bus pasmerktas “?. O abiejų šių įsakymų, 
kurių negalima nesilaikyti — įsakymo mokyti ir įsakymo tikėti, kad 
pasiektume amžinąjį gyvenimą, — šių dviejų įsakymų būtų 
neįmanoma netgi suprasti, jei Bažnyčia iki galo ir regimai 
neišdėstytų evangelinės doktrinos ir jei šiame išdėstyme ji nebūtų 
apsaugota nuo bet kokio klaidos pavojaus. Klysta taip pat ir tie, kurie 
mano, kad kažkur žemėje egzistuoja tiesos depozitas, tačiau jo 
paieška reikalauja tokių sunkių darbų, tokių ilgų studijų ir diskusijų, 
kad norint jį atrasti ir įgyti, vargiai užtektų žmogaus gyvenimo. 

Tarsi gerasis Dievas būtų kalbėjęs per pranašus ir per savo 
vienatinį Sūnų tam, kad tik nedaugelis žmonių, pagaliau sulaukusių 
brandaus amžiaus, galėtų sužinoti pačių atrastas tiesas, ir jokiu būdu 
ne tam, kad duotų tikėjimo ir moralės doktriną, kuri vestų žmogų per 
visą jo mirtingą gyvenimą. 

Taip, iš šalies atrodo, kad šie pankrikščionys, besistengiantys 
suvienyti bažnyčias, siekia labai kilnaus tikslo — skatinti meilę tarp 
visų krikščionių; bet kaip gali būti, kad meilė kenkia tikėjimui? Visi, 


! Plg. Jn 16, 13. 
* Apd 10, 41. 
* Mk 16, 16. 


be abejo, žino, kad pats šv. Jonas, meilės apaštalas, kuris savo 
Evangelijoje atskleidė Jėzaus Širdies paslaptis ir kuris be paliovos 
kalė į savo tikinčiųjų galvas naująjį įsakymą: „Mylėkite vieni kitus“, 
absoliučiai draudė bet kokius santykius su tais, kurie neišpažįsta 
Kristaus doktrinos, visos ir grynos: „Jei kas ateina pas jus ir 
neatsineša šitokio mokslo, to nepriimkite į namus ir nesveikinkite gal 
Todėl, jeigu meilės pagrindas yra visiškas ir nuoširdus tikėjimas, tai 
svarbiausias ryšys, jungiantis Kristaus mokinius, turi būti tikėjimo 
vienybė. Kaip tada įsivaizduoti įteisinimą kokios nors krikščioniškos 
sąjungos, kurios nariai netgi tikėjimo klausimais laikytųsi kiekvienas 
savo atskiro mąstymo ir požiūrio, net tada, kai jie prieštarautų kitų 
mąstymui ir požiūriui? Ir kaip, klausiame Mes, jie galėtų suformuoti 
vieną ir tą pačią tikinčiųjų bendriją, kuriai priklausytų Žmonės, 
besilaikantys viena kitai prieštaraujančių nuomonių? Pavyzdžiui, 
kalbant apie šventąją Tradiciją, — tie, kurie teigia, jog ji yra 
autentiškas Apreiškimo šaltinis, ir tie, kurie tai neigia? Arba - apie 
bažnytinę hierarchiją, sudarytą iš vyskupų, kunigų ir kitų dvasininkų 
— tie, kurie mano, jog ji yra dieviška institucija, ir tie, kurie skelbia, 
kad ji buvo palaipsniui įvesta bėgant laiku ir keičiantis 
aplinkybėms? Taip pat ir dėl Švč. Eucharistijos — tie, kurie garbina 
Kristų, tikrai esantį joje dėl to nuostabaus duonos ir vyno perkeitimo, 
vadinamo transsubstanciacija, ir tie, kurie teigia, jog Kristaus Kūnas 
joje atsiranda tik per tikėjimą arba per Sakramento ženklą ir savybę; 
tie, kurie pripažįsta tai pačiai Eucharistijai tuo pat metu aukos ir 
sakramento prigimtį, ir tie, kurie joje nemato nieko kito, kaip tiktai 
Viešpaties Vakarienės atminimą ir paminėjimą? Ir dar, dėl šventųjų, 
viešpataujančių su Kristumi ir ypač Dievo Motinos Marijos — tie, 
kurie tiki, kad dera ir naudinga jų šauktis maldavimais ir garbinti jų 
paveikslus, ir tie, kurie teigia, jog šis kultas negali būti teikiamas, nes 
prieštarauja Jėzaus Kristaus, „vienintelio Dievo ir žmonių 
tarpininko““, garbei? 

Tikrai, Mes nežinome, kaip, esant tokiems dideliems nuomonių 
skirtumams, galėtų būti atviras kelias į Bažnyčios vienybę, kai ši 
vienybė gali kilti tik iš vienintelio mokymo, vienintelio tikėjimo 


'2Jn 1, 10. 
Ž1Tim2,5. 


modelio ir tokių pat krikščionių įsitikinimų. Užtat Mes gerai žinome, 
kad iš čia yra tik vienas žingsnis į religijos apleidimą ar 
indiferentizmą ir į tai, kas vadinama modernizmu, kurio nelaimingos 
aukos mano, jog dogmų tiesa nėra absoliuti, bet reliatyvi, t.y., kad ji 
pritaikytina besikeičiantiems laikmečių ir vietų poreikiams bei 
įvairiems protų polinkiams, kadangi ji neįeina į nekintamą 
apreiškimą, bet iš prigimties yra priderintina prie žmonių gyvenimo. 

Be to, jei kalbėsime apie tikėjimo tiesas, yra visiškai neleistina 
atskirti tikėjimo dogmas: skirti tas, kurios būtų fundamentalios ir tas, 
kurios būtų nefundamentalios, tarsi pirmosios turėtų būti priimtos 
visų, 0 antrosios galėtų būti paliktos laisvam tikinčiųjų pritarimui. O 
iš tiesų neginčijamas antgamtinės tikėjimo dorybės objektas yra 
apreiškiančio Dievo autoritetas, kuris nepakenčia jokio tokios rūšies 
atskyrimo. Todėl visi tikri Kristaus mokiniai žiūri į Dievo Motinos 
Nekaltojo Prasidėjimo dogmą su tokiu pat tikėjimu, kaip, pavyzdžiui, 
į Švč. Trejybės paslaptį, taip pat jie tiki mūsų Viešpaties Įsikūniji imu 
ne kitaip, kaip neklaidingu Romos Pontifiko mokymu, žinoma, ta 
prasme, kuria jis buvo apibrėžtas visuotiniame Vatikano susirinkime. 
Nes tai, kad Bažnyčia iškilmingais dekretais patvirtino ir apibrėžė 
šias tiesas skirtingais ir netgi nesenais laikmečiais, nereiškia, kad jos 
neturi tokio pat tikrumo, kad nėra vienodai privaloma jomis tikėti: 
argi ne Dievas jas visas apreiškė? 

Iš tiesų Bažnyčios mokymas, kuris pagal dievišką sumanymą 
šiame pasaulyje buvo įsteigtas tam, kad apreikštos tiesos amžinai 
išliktų nepakeistos ir kad jos būtų lengvai ir užtikrintai perduodamos 
žmonių pažinimui, kasdien vykdomas Romos Pontifiko ir su juo 
esančių vyskupų vienybėje; bet taip pat kiekvieną kartą, kai yra 
būtina veiksmingiau pasipriešinti klaidoms ir eretikų puolimams arba 
įspausti 1 tikinčiųjų protus tiesas, išaiškintas suprantamiau ir tiksliau, 
į šį mokymą įeina pareiga reikiamu metu pateikti definicijas 
iškilmingomis formomis ir terminais. Žinoma, šis ekstraordinarinis 
mokymas neįveda jokių naujovių į tiesų, bent jau numanomai 
esančių Apreiškimo depozite, Dievo patikėtame Bažnyčiai, visumą; 
bet jis arba išryškina tai, kas iki tol galbūt daugeliui atrodė miglota, 
arba įsako laikyti tikėjimo dalimi tai, dėl ko iki tol kai kurie 
diskutavo. 

Taigi, Garbingieji Broliai, suprantama, kodėl Apaštalų Sostas 
niekuomet neleido savo tikintiesiems dalyvauti  nekatalikų 
susibūrimuose: iš tiesų neleistina skatinti krikščionių susijungimą 
kitaip, nei raginant atskalūnus sugrįžti į vienintelę tikrąją Kristaus 
Bažnyčią, kadangi kažkada jie nelaimingai nuo jos atsiskyrė. Mes 
sakome: grįžkite į vienintelę tikrąją Bažnyčią, kuri aiškiai regima 
visiems ir kuri savo Įkūrėjo valia turi amžinai išlikti tokia, kokią Jis 
pats įkūrė visų išganymui. Nes, amžiams bėgant, mistinė Kristaus 
Sužadėtinė niekada nebuvo sutepta, ir niekada nebus sutepta, kaip 
liudija šv. Kiprijonas: „Kristaus Sužadėtinė negali svetimauti: ji yra 
nepaliesta ir tyra. Ji pažįsta tik vieną buveinę; savo skaisčiu drovumu 
ji saugo vienintelio židinio neliečiamybę“!. Šis šventasis kankinys 
visiškai pagrįstai stebėjosi tuo, kad kai kas manė, jog „ši vienybė, 
kylanti iš  dieviško pastovumo, sustiprinta dangiškaisiais 
sakramentais, galėtų būti Bažnyčioje sugriauta ir sudaužyta 
nesuderinamų norų smūgiu“?. Kadangi mistinis Kristaus kūnas, t.y. 
Bažnyčia, yra vienas?, sudarytas „iš sujungtų ir suderintų dalių“ 
kaip fizinis kūnas, tai absurdiška ir juokinga sakyti, kad jis gali 
susidėti iš išsibarsčiusių ir atskirtų narių; todėl kiekvienas, kuris nėra 
su juo suvienytas, tuo pačiu nėra vienas iš jo narių ir nėra bendrystėje 
su jo galva, kuri yra Kristus“. [...] 


1 Kiprijonas, De aztboliae E alesiae umtate, 6. PL 4, 502. 
2 Ten pat. 

3 Plg. 1 Kor 12, 12. 

+ Ef4, 16. 

5 Plg. Ef 5, 30; 1,22. 

VšĮ „Laetitia“ leidybinio projekto „Už Tradicija“ 
knygos 


Siūlome įsigyti knygynuose, o taip pat Šv. Kazimiero 
priorate, Birutės g. 1, Kaune. 


Tėvas Emanuelis - "TRAKTATAS APIE 
BAŽNYČIOS TARNYSTĘ 

Minkštas viršelis, 52 p. Kaina 2 Lt. 

Žymaus prancūzų klebono, benediktino vienuolio, 
dvasinio rašytojo patarimai broliams kunigystėje, 
kaip išlaikyti maldos dvasią Bažnyčios tarnystėje. 


TRADICINĖS IR NAUJOSIOS MIŠIOS 
1969 m. liturginės reformos problema (straipsnių 
rinkinys) 

Minkštas viršelis, 622 p. Kaina 20 Lt. 

Detali teologinė ir liturginė Naujųjų Mišių analizė 
atskleidžia, kad šios apeigos nesuderinamos su 
katalikų Tradicija. Trumpa Romos ritualo istorija, visas tradicinių 
ir Naujųjų Mišių tekstas. 


Šveicarijos fondas „UŽ GYVYBĘ“ - 
„MIRJAM... KODĖL TU VERKI?“ Moterų 
kančios po aborto 

Minkštas viršelis, 184 p. Kaina 5 Lt. 

Autentiški moterų liudijimai apie išgyvenimus po 
i aborto (poabortinį sindromą). Knyga atvirai sako 
tiesą apie negimusių vaikų žudymą ir jo pasekmes pačiai motinai. 

Šv. Vincentas Lerinietis - PRIMINIMAS 
Minkštas viršelis, 72 p. Kaina 5 Lt. 

Tai klasikinis veikalas apie Tradicijos reikšmę 
Bažnyčioje, kuriuo rėmėsi popiežiai ir Bažnyčios 
susirinkimai. Ši knyga parašyta V amžiuje, bet kaip 
niekada aktuali šiais modernizmo laikais. 


Arkivysk. Marcel Lefebvre - 
ATVIRAS LAIŠKAS SUTRIKUSIEMS 
KATALIKAMS 

Minkštas viršelis, 160 p. Kaina 7 Lt. 

Kodėl žymus misionierius ir hierarchas ryžtasi 
konfliktui su Roma? Nes iškilo grėsmė katalikų 
tikėjimui ir Bažnyčiai, kuriai jis tarnavo visą gyvenimą. Verta 
perskaityti ir nepritariantiems arkivysk. M. Lefebvre?o pozicijai! 


Kun. Juozas Lomanas - OUO VADIS, 

MODERNIOJI EUROPA? 

Minkštas viršelis, 336 p. Kaina 12 Lt. 

Europos kelias iš pagonybės į katalikišką civilizaciją ir 

atgal į pagonybę. Tragiška istorija, iliustruota šimtais 
“ citatų iš žymių filosofų ir mokslininkų veikalų. 

| Atstoja populiarų įvadą į moderniąją filosofiją. 


ROMA IR TRADICIJA. Šv. Pijaus X kunigų 
brolijos derybos su Vatikanu 2004 metais 

Segta, 80 p. Kaina 3 Lt. 

Rinkinyje pateikti interviu ir Brolijos gen. vyresniojo 
paskaita atskleidžia, kad Brolijos siūlomas grįžimas 
prie Tradicijos yra vienintelė išeitūs iš šiandieninės 
krizės Katalikų Bažnyčioje. 

Šv. Liudvikas Marija Grinjonas de Monforas — 
AUKSINĖ KNYGA 

Kietas viršelis, 324 p. Kaina 24 Lt. 
XVIII a. prancūzų šventojo veikalų apie tobulą 
pamaldumą Švč. Mergelei Marijai rinkinys. Katalikų 
dvasinės literatūros klasika. 


AUKŠTYN ŠIRDIS - 
AUKŠTYN ŠIRDIS Katalikų maldos ir giesmės 

. Net 900 puslapių ant plono popieriaus, kietas viršelis. 
Kaina 39 Lt. 

Šv. Mišių (pagal 1962 m. Mišiolą) tekstas lotynų ir 
lietuvių kalbomis, visos žymiausios maldos, litanijos 
ir pamaldžios praktikos, šimtai lotyniškų ir lietuviškų giesmių 
(daugelis iš jų su natomis), patogi maldų ir giesmių rodyklė. 
Geriausia dovana Pirmosios šv. Komunijos ar Sutvirtinimo proga! 


BAŽNYČIOS MOKYMAS — 

I knyga: Apie Bažnyčią 

Kietas viršelis, 180 p. Kaina 22 Lt. 

„Apie Bažnyčią“ prasideda knygų setija su garsiomis 
enciklikomis ir Bažnyčios magisteriumo tekstais. 
(Daugelis iš jų pirmą kartą išversta į lietuvių kalbą.) 
Daug mūsų laikmečio klausimų bei problemų popiežiai jau seniai 
numatė ir davė atsakymą. Pirmos knygos skaitytojas sužinos daug 
apie Bažnyčios įsteigimą ir konstituciją ir jos reikalingumą 
išganymui, taip pat apie popiežių ekumenizmo judėjimo įvertinimą 


iki Vatikano Antrojo Susirinkimo. 


BAŽNYČIOS MOKYMAS — 
II knyga: Bažnyčia ir liberalizmas 
Kietas viršelis, 220 p. 


Pradėtos serijos tęsinys. 


Mes planuojame išleisti: 


Trečia knyga: „Apie Santuokos sakramentą ir auklėjimą“ 
Ketvirta knyga: „Modernizmas“ 

Penkta knyga: „Švč. Mergelė Marija išganymo darbe“ 
Serija bus tęsiama. 


Prel. Dr. F. Barkus - DIEVAS IR ŽMOGUS 
Labai geras katekizmas suaugusiems ir vyresniems vaikams. 
Pirmą kartą išleistas Romoje 1950 m., maždaug 500 p. 

REKOLEKCIJOS 


"pagalš šv. Ignacą 


moterims: rugpjūčio 2—7 d. 
vyrams: rugpjūčio 23 - 28 d. 


Penkios dienos tam, kas svarbiausia gyvenime: 


Koks mano gyvenimo tikslas? — Kaip išgelbėti savo sielą? — Kaip 
atlikti gerą gyvenimo išpažintį? — Kaip tvarkyti savo gyvenimą, kad 
jis atitiktų šį tikslą? — Kaip Kristaus pavyzdys rodo man kelią? — 
Kaip giliau pažinti tikėjimą? — Kokia mano vieta bažnyčioje? — 
Kodėl katalikų tikėjimas teisingas? 

Rekolekcijos — tai apmąstymo laikas Dievo akivaizdoje. Tyloje, be 
pasaulio triukšmo ir išsiblaškymo, padedant kunigų paskaitoms 
turime vienintelę galimybė rimtai apgalvoti svarbiausius gyvenimo 
klausimus. Kiekvieną dieną bus aukojamos šv. Mišios. Kunigai 
pasiruošę jus išklausyti ir jums padėti. 


Šiandien rekolekcijos yra ypač svarbu! 


„Iki rekolekcijų mano tikėjimas Guvo drungnas. Per rekolekcijas atradau Gyvąjį 
Tikėjimą. Supratau, Kam gyvenu, gyvenimas įgavo naują prasmę. Supratau, 
Kad turiu netrukdyti Dievui išganyti mano sielą, Kad esu molis Jo rankose. 


Dėkoju Dievui už suteiktą Tikėjimo malonę.“ 
Viena rekolekcijų dalyvė 2009 m. 


Rekolekcijos vyks šv. Kazimiero priorate, Birutės g. 1, Kaune. 
Jos prasidės pirmadienį, 12 val. (prašome atvykti ne vėliau kaip iki 
11.30 val.) ir baigsis šeštadienį po Mišių (šv. Mišios 11 val.). 

Auka už nakvynę ir maistą — 200 Lt. 

Norinčius dalyvauti rekolekcijose prašome kreiptis į priorato 
kunigus: 


tel.: (8—37) 345357 arba 8-618-12953, 
arba el. paštu prioratas(9fsspx.lt. 

Liturginis kalendorius 
Liepa 


1 K - Mūsų Viešpaties Jėzaus Kristaus Brangiausiasis Kraujas — I klasė. 

Kunigų ketvirtadienis. 

2 Pe - Švč. M. „Marijos Apsilankymas — II klasė; šv. Proceso ir Martinijono, 
kankinių, min. — Švč. Jėzaus Širdies penktadienis. 

3 Š- Šv. Irenėjas, vysk. ir kank. — III klasė. — Nek. Marijos Širdies šeštadienis. 
4S-— VI sekmadienis po Sekminių — II klasė. 

5 Pr- Šv. Antanas Marija Zakarijas, išp. — III klasė. 

6 A- Eilinė diena - IV klasė. 

7T - Šv. Kirilas ir Metodijus, vyskupai ir išpažinėjai — III klasė. 

8 K- Šv. karalienė Elzbieta, našlė — III klasė. 

9 P- Eilinė diena — IV klasė. 

10 Š — Šv. Septyni Broliai, kankiniai, bei šv. Rufina ir Sekunda, mergelės ir 
kankinės (Miegantieji Broliai) — III klasė. 

11 S- VII sekmadienis po Sekminių — II klasė. 

12 Pr — Šv. Jonas Gualbertis, abatas — III klasė. Vilniaus arkiv.: Šv. Bonifacas 
(Brunonas), vysk. ir kank., II arkiv. globėjas — II klasė. 

13 A- Eilinė diena — IV klasė. 

14 T - Šv. Bonaventūra, vysk., išp. ir Bažn. mok. — III klasė. 

15 K — Šv. imperatorius Henrikas, išp. — III klasė. 

16 P - Eilinė diena — IV klasė; Karmelio Kalno Švč. M. Marijos min. (Marija 
Škaplierinė). Kauno arkiv.: Kauno arkikatedros konsekracijos metinės — I klasė. 

17 Š— Švč. Merg. Marijos šeštadienis — IV klasė; šv. Alekso, išp., minėjimas. 

18 S- VIII sekmadienis po Sekminių — II klasė. 

19 Pr — Šv. Vincentas Paulietis, išp. — III klasė. 

20 A - Šv. Jeronimas Emilijanis, išp. — III klasė; šv. Margaritos, merg. ir kank., 
minėjimas. 

21 T - Šv. Laurynas Brunduzietis, išp. ir Bažn. mok. — III klasė; šv. Praksedos, 
merg., minėjimas. 

22 K - Šv. Marija Magdalena, atgailautoja — III klasė. 

23 P - Šv. Apolinaras, vysk. ir kank. — III klasė; šv. Liborijaus, vysk. ir išp., min. 
24 Š Eilinė diena -— IV klasė; šv. Kristinos, merg. ir kank., minėjimas. 

25 S- IX sekmadienis po Sekminių — II klasė; šv. Jokūbas, apašt. minėjimas. 
26 Pr — Šv. Ona, Švč. M. Marijos Motina - II klasė. 

27 A- Eilinė diena - IV klasė; šv. Pantaleono, kank., minėjimas. 

28 T - Šv. Nazarijus ir Celsas, kankiniai, Viktoras I, pop. ir kank., bei Inocentas I, 
pop. ir išp. — III klasė. 

29 K — Šv. Morta, merg. — III klasė; šv. Felikso, Simplicijaus, Faustino ir 
Beatričės, kankinių, minėjimas. 

30 P - Eilinė diena — IV klasė; šv. Abdono ir Seneno, kankinių, minėjimas. 

31 Š- Šv. Ignacas (Lojola), išp. — III klasė. 

Rugpjūtis 


1S- X sekmadienis po Sekminių — II klasė. 

Porciunkulės atlaidai. Bazilikos, katedros, parapinės ar pranciškonų bažnyčios 
aplankymas - vis. atl. 

2 Pr- Šv. Alfonsas Marija Liguoris, vysk., išp. ir Bažn. mok. — III klasė. 

3 A- Eilinė diena - IV klasė. 

4T - Šv. Dominykas, išp. — III klasė. 

5 K — Šv. Marijos Snieginės bazilikos pašventinimas — III klasė. 

Kunigų ketvirtadienis. 

6 P — Mūsų Viešpaties Jėzaus Kristaus Atsimainymas - II klasė; šv. Siksto II, pop., 
Felicisimo ir Agapito, kankinių, minėjimas. 

Švč. Jėzaus Širdies penktadienis. 

7 Š - Šv. Kajetonas, išp. - III klasė; šv. Donato, vysk. ir kank., minėjimas. 

Nek. Marijos Širdies šeštadienis. 

8S- XI sekmadienis po Sekminių — II klasė. 

9 Pr- Šv. Lauryno vigilija — III klasė; šv. Romano, kank., minėjimas. 

10 A- Šv. Laurynas, kank. — II klasė. 

11 T- Eilinė diena — IV klasė; šv. Tiburcijaus ir Zuzanos, merg., kankinių, min. 

12 K - Šv. Klara, merg. — III klasė. 

13 P - Eilinė diena — IV klasė; šv. Ipolito ir Kasijono, kankinių, minėjimas. 

14 Š- Žolinės vigilija — II klasė; šv. Euzebijaus, išp., minėjimas. 

15 S - Švč. M. Marijos Ėmimas į dangų (Žolinė) - I klasė; XII sekmadienio po 
Sekminių minėjimas. 

16 Pr - Šv. Joakimas, Švč. M. Marijos Tėvas, išp. — II klasė. 

17 A- Šv. Hiacintas (Jackus), išp. — III klasė. 

18 T - Eilinė diena — IV klasė; šv. Agapito, kank., minėjimas. 

19 K - Šv. Jonas Eudas, išp. — III klasė. 

20 P - Šv. Bernardas, abatas, išp. ir Bažn. mok. — III klasė. 

21 Š- Šv. Joana Pranciška Fremiot de Šantal, našlė — III klasė. 

22 S - XIII sekmadienis po Sekminių — II klasė. Švč. M. Marijos Nekaltosios 
Širdies minėjimas. 

23 Pr- Šv. Pilypas Benetis, išp. — III klasė. 

24 A- Šv. Baltramiejus, apaštalas — II klasė. 

25 T - Šv. karalius Liudvikas, išp. — III klasė. 

26 K — Eilinė diena — IV klasė; šv. Zefirino, pop. ir kank., minėjimas. 

Vilniaus arkiv.: šv. Kazimiero, arkiv. globėjo, relikvijų perkėlimas — II klasė. 

27 P - Šv. Juozapas Kalasantas, išp. — III klasė. 

28 Š- Šv. Augustinas, vysk., išp. ir Bažn. mok. — III klasė; šv. Hermio, kank., min. 
29 S- XIV sekmadienis po Sekminių — II klasė. 

30 Pr- Šv. Rožė Limietė, merg. — III klasė; šv Felikso ir Adaukto, kank., min. 

31 A- Šv. Raimundas Nonatas, išp. — III klasė. 

Pamaldų tvarka 


Kaunas 
Gailestingumo Motinos koplyčia 
Birutės g. 1, įėjimas iš Vaidoto g. (prie Panemunės troleibusų žiedo). 


Sekmadieniais: 
9.00 Svč. Sakramento adoracija. 
10.00 Giedotinės šv. Mišios, po jų — katekezė. 


Šiokiadieniais: 
I- V: 7.15 Šv. Mišios* / 18.15 rožančius (IV: 18.00 Švč. 
Sakramento adoracija) / 19.00 šv. Mišios. 
VI: 
9.00 Šv. Mišios. 


* Šių Mišių gali nebūti, prašome iš anksto pasiteirauti tel. 8—618—12953. 


Galimybė atlikti išpažintį iki rožančiaus (vakarinių pamaldų), 
šeštadienį ir sekmadienį — iki rytinių šv. Mišių, taip pat kitu laiku 
paprašius kunigo. 


Šiauliai 
Švč. Mergelės Marijos Gimimo koplyčia 
Vilniaus g. 68. 
Sekmadieniais: 
16.30 giedotinės šv. Mišios su pamokslu. 


Galimybė atlikti išpažintį iki Mišių, taip pat kitu laiku paprašius 
kunigo. 


4 Galimybė susitarti dėl kitų sakramentų, ligonių aplankymo ir 
| | katekizmo pamokų: 8-618-12953. 


Šv. Kazimiero prioratas 
Birutės g. 1, LT-45320 Kaunas 
Tel./Faks: (8-37) 749563 
Tel: (8-37) 345357 
El. paštas: prioratas(ū)/fsspx.lt 
Mob.: 8-618-12953 
Interneto svetainė: www.fsspx.lt 
Mūsų sąskaitos SEB banke: 
VšĮ „LAETITIA“, a.s.: LT 17 7044 0600 0100 9465 (aukoms) 
VšĮ „LAETITIA“, a.s.: LT 02 7044 0600 0542 9928 (knygoms) 
Įmonės kodas: 110089710 


